《郑佥判取苏黄门图史园囿文章鼓吹之语为韵见》
宋代·方岳

澡身乎书圃，晞发於礼园。
静中观我生，父乾而母坤。
宁不自爱重，日夕声利昏。
前修亦人耳，而我何沄沄。
飘流众浊间，我者能几存。
人言千丈清，不如一寸浑。
吾方洗吾耳，尔舌宁可扪。
人情习华竞，何啻於乞墦。
此固吾不能，归袖风翻翻。
寘矣勿复道，荷锄过前村。

作者简介：方岳(1199～1262),南宋诗人、词人。字巨山，号秋崖。祁门（今属安徽）人。绍定五年(1232)进士，授淮东安抚司□官。淳□中，以工部郎官充任赵葵淮南幕中参议官。后调知南康军。后因触犯湖广总领贾似道，被移治邵武军。后知袁州，因得罪权贵丁大全，被弹劾罢官。后复被起用知抚州，又因与贾似道的旧嫌而取消任命。